4. การประกอบธุรกิจของแต่ละสายผลิตภัณฑ์

4.1 ลักษณะผลิตภัณฑ์หรือบริการ

บริษัท สหโคเจน (ชลบุรี) จำกัด (มหาชน) เป็นผู้ผลิตไฟฟ้ารายเล็ก (Small Power
Producer: SPP) ดำเนินธุรกิจผลิตและจำหน่ายไฟฟ้าและไอน้ำ
โรงไฟฟ้าแห่งแรกเป็นโรงไฟฟ้าพลังความร้อนร่วม (Cogeneration Combined Cycle)
ใช้ก๊าซธรรมชาติเป็นเชื้อเพลิง ตั้งอยู่ในเขตสวนอุตสาหกรรมเครือสหพัฒน์-ศรีราชา ตำบลหนองขาม
อำเภอศรีราชา จังหวัดชลบุรี เริ่มการผลิตตั้งแต่ปี 2542 จำหน่ายไฟฟ้า 90
เมกะวัตต์ให้การไฟฟ้าฝ่ายผลิตแห่งประเทศไทย รวมทั้งจำหน่ายไฟฟ้าและ ไอน้ำให้กับบริษัท
สหพัฒนาอินเตอร์โฮลดิ้ง จำกัด (มหาชน)
จัดจำหน่ายต่อให้โรงงานอุตสาหกรรมทั้งหมดในสวนอุตสาหกรรมเครือสหพัฒน์
สามารถลดภาระการลงทุนและต้นทุนการผลิตให้กับโรงงานอุตสาหกรรมต่างๆ
เพิ่มความมั่นคงของระบบจำหน่ายไฟฟ้า
รวมทั้งยังช่วยลดการปล่อยปริมาณก๊าชเรือนกระจกจากกิจกรรมการผลิตภายในสวนอุตสาหกรรม
ส่งผลให้เกิดการขยายการลงทุนภายในสวนอุตสาหกรรมอย่างต่อเนื่อง
จึงมีการขยายกำลังผลิตโรงไฟฟ้าพลังความร้อมร่วมอีกประมาณ 40% จนมีกำลังการผลิตไฟฟ้า 174
เมกะวัตต์ และไอน้ำ 81 ตันต่อชั่วโมง ในปัจจุบัน

ในส่วนของการขยายธุรกิจ บริษัทฯ
ได้กำหนดนโยบายการดำเนินธุรกิจโดยคำนึงถึงการมีส่วนร่วมรับผลประโยชน์จากชุมชนและสังคมโดยรวม
จึงมุ่งเน้นการพัฒนาการโครงการผลิตพลังงานจากพลังงานหมุนเวียนทดแทนการใช้เชื้อเพลิงสิ้นเปลืองที่มีส่วนสำคัญในการเพิ่มความรุนแรงของภาวะโลกร้อนและมีราคาสูงขึ้นอย่างต่อเนื่อง
จึงมีการจัดตั้งบริษัทย่อย คือ บริษัท สหโคเจน กรีน จำกัด และบริษัท สหกรีน ฟอเรสท์ จำกัด
พัฒนาธุรกิจตามนโยบายที่วางไว้

ปัจจัยสำคัญที่มีผลกระทบต่อโอกาสหรือข้อจำกัดในการประกอบธุรกิจ

1) สัมปทานประกอบกิจการไฟฟ้า

บริษัทได้รับสัมปทานประกอบกิจการไฟฟ้าจากกระทรวงพลังงาน
โดยรายละเอียดเกี่ยวกับสัมปทานประกอบกิจการไฟฟ้าสามารถสรุปได้ดังนี้

+----------+-----------------------------------------------------------+
| ผ        | กระทรวงพลังงาน (โอนมาจากกระทรวงมหาดไทยตั้งแต่ 5 ตุลาคม 2545)   |
| ู้ให้สัมปทาน |                                                           |
+----------+-----------------------------------------------------------+
| ผ        | บริษัท สหโคเจน (ชลบุรี) จำกัด (มหาชน)                          |
| ู้รับสัมปทาน |                                                           |
+----------+-----------------------------------------------------------+
| สัมปทาน   | สัมปทานประกอบกิจการโรงไฟฟ้า                                  |
|          | ในเขตสวนอุตสาหกรรมเครือสหพัฒน์-ศรีราชา ตำบลหนองขาม อำเภอศรีราชา |
|          | จังหวัดชลบุรี                                                 |
+----------+-----------------------------------------------------------+
| วันท      | 26. พฤษภาคม 2541                                          |
| ี่รับสัมปทาน |                                                           |
+----------+-----------------------------------------------------------+
| อ        | -   15 ปี นับจากวันที่ 26 พฤษภาคม 2541 ถึงวันที่ 25 พฤษภาคม 2556   |
| ายุสัมปทาน |     (อายุสัมปทานครอบคลุมตั้งแต่การก่อสร้าง การ                    |
|          |                                                           |
|          | ตั้งโรงไฟฟ้าและอุปกรณ์ และการจำหน่ายไฟฟ้า)                       |
|          |                                                           |
|          | -   ตามที่ พรบ.การประกอบกิจการพลังงาน พ.ศ.2550                |
|          |     ได้มีผลใช้บังคับตั้งแต่วันที่ 11 ธันวาคม 2550 และตามความใน        |
|          |                                                           |
|          |   มาตรา 154 แห่งพระราชบัญญัติดังกล่าว                           |
|          |   ไ                                                       |
|          | ด้กำหนดให้ผู้ประกอบกิจการพลังงานที่ประกอบกิจการอยู่ก่อนวันที่พระราชบัญญัตินี้ |
|          |   ใช้บัง                                                    |
|          | คับและเข้าข่ายเป็นผู้ประกอบกิจการพลังงานที่ต้องขออนุญาตตามพระราชบัญญัตินี้ |
|          |   แทนสัมปทานประกอบกิจการโรงไฟฟ้า ทั้งนี้ บริษัทฯ                   |
|          |   ได้ยื่นคำขอรับใบอนุญาตผลิตไฟฟ้า ต่อคณะกรรมการกำกับกิจการพลังงงาน   |
|          |   โดยมีมติอนุญาตให้บริษัทประกอบกิจการผลิตไฟฟ้า ใบอนุญาตมีอายุ 15 ปี    |
|          |   นับจากวันที่ 16 กรกฎาคม 2552 ใช้ได้ถึง 15 กรกฎาคม 2567         |
+----------+-----------------------------------------------------------+
| สาระสำคัญ | - บริษัทจะคิดค่าไฟฟ้าจากผู้ใช้ไฟฟ้าได้ไม่เกินอัตราที่กระทรวงพลังานกำหนด   |
|          | คือ ไม่เกินอัตราค่าไฟฟ้าของ กฟภ.                                |
|          |                                                           |
|          | -                                                         |
|          | สัมปทานครอบคลุมการ                                          |
|          | ติดตั้งเครื่องและการก่อสร้างระบบจำหน่ายไฟฟ้าที่กำหนดโดยกระทรวงพลังงาน |
|          | รวมถึงการจำ                                                |
|          | หน่ายไฟฟ้าให้แก่บุคคลที่ร้องขอใช้ไฟฟ้าภายในเขตสวนอุตสาหกรรมเครือสหพัฒน์ |
|          | –ศรีราชา                                                   |
|          |                                                           |
|          | - เมื่อบริษัทต้องการเลิกกิจการ เพื่อคืนสัมปทาน                       |
|          | บริษัทจะต้องแจ้งให้กระทรวงพลังงานทราบล่วงหน้าอย่างน้อย              |
|          |                                                           |
|          | 6 เดือน                                                    |
|          |                                                           |
|          | - กระทรวงพลังงานมีสิทธิยกเลิกการให้สัมปทาน                       |
|          | โดยต้องแจ้งให้บริษัททราบเป็นลายลักษณ์อักษรล่วงหน้าอย่างน้อย 15 วัน      |
|          | ก่อนคำสั่งเพิกถอนสัมปทาน                                       |
|          | ใ                                                         |
|          | นกรณีที่บริษัทละเลยไม่ปฏิบัติตามเงื่อนไขข้อใดข้อหนึ่งซึ่งได้กำหนดไว้ในสัมปทาน |
|          | กระทรวงพลังงานจะเพิกถอนสัมปทานนี้ไม่ได้                          |
|          | เว้นแต่บริษัทย                                                |
|          | ังคงฝ่าฝืนเป็นเวลาเดือนหนึ่งหรือกว่านั้นตามแต่กระทรวงพลังงานจะเห็นสมควร |
|          | และกระทรวงพลังงานได้เตือนบริษัทเป็นหนังสือไม่น้อยกว่า 15 วัน          |
|          | ก่อนมีคำสั่งเพิกถอนสัมปทาน                                      |
|          |                                                           |
|          | -                                                         |
|          | ในระหว่างอายุของสัมปท                                        |
|          | านหากโรงไฟฟ้าและเครื่องอุปกรณ์ใช้การได้ไม่ดีหรือไม่เพียงพอหรือไม่ปลอดภัย |
|          | กระทรวงพลังงานมีสิทธิสั่งให้บริษัทซ่อมแซม ปรับปรุงแก้ไข                |
|          | หรือเพิ่มเติมตามที่จำเป็น                                        |
|          | ในกรณีที่บริษัทไม่ดำเนินการภายในระยะเวลาที่กระทรวงพลังงานกำหนด      |
|          | กระทรวงพลังงานจะปรับบริษัทเป็นเงินไม่เกิน 5,000 บาท               |
|          | และปรับเป็นรายวันอีกวันละ 300 บาท                              |
|          | ตลอดระยะเวลาที่บริษัทไม่ปฏิบัติตามคำสั่ง                            |
|          | และในกรณีที่สภาพของโรงไฟฟ้าหรืออุปกรณ์ของบริษัทอาจเป็นอันตรายต่อชีวิต   |
|          | อ                                                         |
|          | ธิบดีกรมธุรกิจพลังงานมีสิทธิสั่งให้บริษัทหยุดการเดินเครื่องหรือหยุดจ่ายไฟฟ้าได้ |
|          |                                                           |
|          | - เมื่อสัมปทานสิ้นอายุหรือถูกเพิกถอน                               |
|          | กระทรวงพลังงานมีสิทธิที่จะซื้อหรือไม่ซื้อกิจการไฟฟ้าทั้งหมดของบริษัท        |
|          | หากซื้อจะต้องซื้อตามราคาที่คณะกรรมการที่คณะรัฐมนตรีเห็นชอบเป็นผู้กำหนด   |
|          |                                                           |
|          | - เมื่อสัมปทานสิ้นอายุหรือถูกเพิกถอน                               |
|          | หากบริษัทมิได้ตกลงซื้อขายโรงไฟฟ้ากับกระทรวงพลังงาน                 |
|          | บริษัทต้องรื้อถอนโรงเรือน เสา สาย หรือเครื่องติดตั้งที่ได้สร้างขึ้น         |
|          | หรือติดตั้งไว้ในที่สาธารณะ และต้องจัดให้ทางหรือสถานที่นั้นคืนดีคงสภาพเดิม   |
|          | ถ้าบริษัทมิได้ปฏิบัติตามที่กล่าวมาภายใน 6                            |
|          | เดือนนับตั้งแต่วันสัมปทานสิ้นอายุหรือวันเพิกถอนสัมปทาน                  |
|          | กระทรวงพลังงานมีอำนาจจัดการดังกล่าวเสียเอง                      |
|          | โดยที่บริษัทต้องออกค่าใช้จ่ายให้ทั้งสิ้น                               |
|          |                                                           |
|          | - หลังจากที่บริษัทฯ ได้รับใบอนุญาตประกอบกิจการผลิตไฟฟ้า ตาม          |
|          | พรบ.การประกอบกิจการพลังงาน พ.ศ.2550 โดยบริษัทฯ                |
|          | เป็นผู้ได้รับอนุญาตประกอบกิจการพลังงาน                            |
|          | ซึ่งต้องปฎิบัติตามพระราชบัญญัติดังกล่าว แทนสัมปทานเดิม                 |
+----------+-----------------------------------------------------------+
| ค่า       | - ค่าธรรมเนียมรายปี : ตั้งแต่วันเริ่มทำการจำหน่ายไฟฟ้าเป็นต้นไป        |
| ธรรมเนียม | บริษัทจะต้องส่งเงินให้ผู้ให้สัมปทานเป็นรายปี ในอัตรา เควีเอ. ละ         |
|          | สองบาทห้าสิบสตางค์ ของเครื่องกำเนิดไฟฟ้าทุกเครื่องรวมกัน             |
|          | แต่เงินจำนวนนี้ต้องไม่น้อยกว่าสองร้อยบาทต่อปี                        |
|          |                                                           |
|          | - หลังจากที่บริษัทฯ ได้รับใบอนุญาตประกอบกิจการผลิตไฟฟ้า ตาม          |
|          | พรบ.การประกอบกิจการพลังงาน พ.ศ.2550                         |
|          | โดยระเบียบคณะกรรมกา                                        |
|          | รกำกับกิจการพลังงานกำหนดอัตราค่าธรรมเนียมการประกอบกิจการไฟฟ้ารายปี |
|          | ในอัตรา เควีเอ. ละ ห้าบาท ของเครื่องกำเนิดไฟฟ้าทุกเครื่องรวมกัน      |
+----------+-----------------------------------------------------------+

2) สิทธิหรือข้อจำกัดในการประกอบธุรกิจ

บริษัทได้รับบัตรส่งเสริมการลงทุนจากสำนักงานส่งเสริมการลงทุน (Board of Investment of
Thailand : BOI) ซึ่งมีรายละเอียดดังนี้

-   ไฟฟ้า 122 เมกะวัตต์ และไอน้ำ 41 ตันต่อชั่วโมง

-   ไฟฟ้า 9.8 เมกะวัตต์ และไอน้ำ 20 ตันต่อชั่วโมง

-   ไฟฟ้า 42 เมกะวัตต์ และไอน้ำ 48 ตันต่อชั่วโมง

+---------------+------------------------------------------------------+
| วันที่ได้รับการ    | ระยะแรก (ไฟฟ้า 122 เมกะวัตต์และไอน้ำ 41 ตันต่อชั่วโมง) : วันที่ |
| อนุมัติการส่งเสริม | 9 กรกฎาคม 2540                                       |
|               |                                                      |
|               | ระยะที่สอง (ไฟฟ้า 9.8 เมกะวัตต์และไอน้ำ 20 ตันต่อชั่วโมง) :    |
|               | วันที่ 14 มีนาคม 2544                                    |
|               |                                                      |
|               | ระยะที่สาม (ไฟฟ้า 42 เมกะวัตต์และไอน้ำ 48 ตันต่อชั่วโมง) : วันที่ |
|               | 19 เมษายน 2547                                       |
+---------------+------------------------------------------------------+
| บัตร           | ระยะแรก (ไฟฟ้า 122 เมกะวัตต์และไอน้ำ 41 ตันต่อชั่วโมง) :     |
| ส่งเสริมการลงทุน | เลขที่ 1697/2540 ลงวันที่ 13 พฤศจิกายน 2540                |
|               |                                                      |
|               | ระยะที่สอง (ไฟฟ้า 9.8 เมกะวัตต์และไอน้ำ 20 ตันต่อชั่วโมง) :    |
|               | เลขที่ 1403(1)/2544 ลงวันที่ 15 มิถุนายน 2544               |
|               |                                                      |
|               | ระยะที่สาม (ไฟฟ้า 42 เมกะวัตต์และไอน้ำ 48 ตันต่อชั่วโมง) :     |
|               | เลขที่ 1434(2)/2547 ลงวันที่ 4 มิถุนายน 2547                |
+---------------+------------------------------------------------------+
| ประเภท        | ประเภท 7.1 กิจการผลิตไฟฟ้าและไอน้ำ                       |
| กิจการที่ได้รับการ |                                                      |
| ส่งเสริมการลงทุน |                                                      |
+---------------+------------------------------------------------------+
| ระยะเวลาที่ไ    | ระยะแรก (ไฟฟ้า 122 เมกะวัตต์และไอน้ำ 41 ตันต่อชั่วโมง) :     |
| ด้รับสิทธิประโยชน์ | ตั้งแต่วันที่ 17 มีนาคม 2542                                |
|               |                                                      |
|               | ถึงวันที่ 16 มีนาคม 2550                                  |
|               |                                                      |
|               | ระยะที่สอง (ไฟฟ้า 9.8 เมกะวัตต์และไอน้ำ 20 ตันต่อชั่วโมง) :    |
|               | ตั้งแต่วันที่ 20 พฤศจิกายน 2545                             |
|               |                                                      |
|               | ถึงวันที่ 19 พฤศจิกายน 2553                               |
|               |                                                      |
|               | ระยะที่สาม (ไฟฟ้า 42 เมกะวัตต์และไอน้ำ 48 ตันต่อชั่วโมง) :     |
|               | ตั้งแต่ 21 เมษายน 2548 ถึง 20 เมษายน 2556                |
+---------------+------------------------------------------------------+
| สิทธิและประโยชน์ | ให้บริษัทได้รับสิทธิและประโยชน์ตามพระราชบัญญัติส่งเสริมการลงทุน    |
|               | พ.ศ. 2520 ดังต่อไปนี้                                    |
|               |                                                      |
|               | - ให้ได้รับอนุญาตนำคนต่างด้าวเข้ามาในราชอาณาจักร ตามมาตรา 25 |
|               |                                                      |
|               | - ให้คนต่างด้าวได้รับอนุญาตทำงานตามมาตรา 25 และ 26         |
|               |                                                      |
|               | -                                                    |
|               | ให้ได้รับอ                                              |
|               | นุญาตให้ถือกรรมสิทธิ์ในที่ดินตามจำนวนที่คณะกรรมการส่งเสริมการลงทุน |
|               | (“คณะกรรมการ BOI”) พิจารณาเห็นสมควร ตามมาตรา 27        |
|               |                                                      |
|               | - ให้ได้รับยกเว้นอากรขาเข้าสำหรับเครื่องจักร ตามมาตรา 28      |
|               |                                                      |
|               | - ให้ได้รับยกเว้นภาษีเงินได้นิติบุคคลตามมาตรา 31 เป็นระยะเวลา 8 |
|               | ปี นับแต่วันที่เริ่มมีรายได้จากการประกอบกิจการ                  |
|               |                                                      |
|               | - ให้ได้รับยกเว้นไม่ต้องนำเงินปันผลจากกิจการที่ได้รับการส่งเสริม    |
|               | ซึ่งได้รับยกเว้นภาษีเงินได้นิติบุคคลตามมาตรา 31                 |
|               | ไปรวมคำนวณเพื่อเสียภาษีเงินได้ตลอดระ                       |
|               | ยะเวลาที่ผู้ได้รับการส่งเสริมได้รับยกเว้นภาษีเงินได้นิติบุคคลตามมาตรา |
|               | 34                                                   |
|               |                                                      |
|               | -                                                    |
|               | ให้ได้รับอ                                              |
|               | นุญาตให้นำหรือส่งเงินออกนอกราชอาณาจักรเป็นเงินตราต่างประเทศได้ |
|               | ตามมาตรา 37                                          |
+---------------+------------------------------------------------------+

4.2 การตลาดและภาวะการแข่งขัน

การฟื้นตัวจากวิกฤตเศรษฐกิจอย่างต่อเนื่องส่งผลให้การใช้ไฟฟ้าและไอน้ำในขบวนการการผลิตของภาคอุตสาหกรรมต่างๆ
กลับเข้าสู่ภาวะปกติและเพิ่มสูงขึ้นในไตรมาส 3 ของปี 2553
การเพิ่มการลงทุนและการขยายกำลังผลิตภายในสวนอุตสาหกรรมที่อยู่ระหว่างการดำเนินการจะทำให้การใช้ไฟฟ้าและไอน้ำสูงขึ้นในปี
2554 แต่มีการสำรองกำลังผลิตของโรงไฟฟ้าไว้อย่างเพียงพอและมั่นคง
และด้วยกลยุทธด้านการให้บริการที่เป็นเลิศ ขบวนการผลิตที่มีประสิทธิภาพและมั่นคง
รวมถึงราคาไอน้ำที่ต่ำกว่าต้นทุนการผลิตไอน้ำที่มีอยู่เดิมของโรงงานอุตสาหกรรม
ส่งผลให้โรงงานอุตสาหกรรมทั้งหมดในสวนอุตสาหกรรมเครือสหพัฒน์ศรีราชา
เลือกซื้อไฟฟ้าและไอน้ำจากบริษัทอย่างต่อเนื่อง

4.3 การจัดหาผลิตภัณฑ์หรือบริการ

บริษัทมีโรงไฟฟ้าเพียงแห่งเดียว ตั้งอยู่บนพื้นที่ประมาณ 25 ไร่
ภายในเขตสวนอุตสาหกรรมเครือสหพัฒน์-ศรีราชา ตำบลหนองขาม อำเภอศรีราชา จังหวัดชลบุรี
โดยมีกำลังการผลิต ปริมาณการผลิต และอัตรากำลังการผลิตไฟฟ้าและ ไอน้ำในปี 2553

  ----------------------------------------- ----------- ----------- -----------
  ไฟฟ้า                                      ปี 2553      ปี 2552      ปี 2551

  กำลังการผลิตติดตั้ง (เมกะวัตต์)                  174         174         174

  ปริมาณพลังงานไฟฟ้าสูงสุดที่สามารถผลิตได้(          1,524,240   1,524,240   1,528,416
  เมกะวัตต์-ชั่วโมง/ปี)                                                  

  ปริมาณพลังงานไฟฟ้าที่ผลิตออกจำหน่ายจริง (         988,345     950,228     974,744
  เมกะวัตต์-ชั่วโมง/ปี)                                                  

  อัตราการใช้ประโยชน์ (ร้อยละ)                  64.84       62.34       63.77
  ----------------------------------------- ----------- ----------- -----------

  ----------------------------------------- --------- --------- ----------
  ไอน้ำ                                      ปี 2553    ปี 2552    ปี 2551

  กำลังการผลิตติดตั้ง (ตันต่อชั่วโมง)                81        81        81

  ปริมาณไอน้ำสูงสุดที่สามารถผลิตได้ (ตัน/ปี)          709,560   709,560   711,504

  ปริมาณไอน้ำผลิตและส่งออกจำหน่ายจริง (ตัน/ปี)      316,533   303,104   302,127

  อัตราการใช้ประโยชน์ (ร้อยละ)                  44.61     42.72     42.46
  ----------------------------------------- --------- --------- ----------

วัตถุดิบหลักที่ใช้ในการผลิต

วัตถุดิบหลักที่ใช้ในขบวนการผลิตคือ ก๊าซธรรมชาติ, น้ำมันดีเซล, น้ำ และสารเคมีต่างๆ
สรุปได้ดังนี้

1) ก๊าซธรรมชาติ

ก๊าซธรรมชาติเป็นเชื้อเพลิงหลักของกระบวนการผลิตไฟฟ้าประเภทพลังงานความร้อนร่วม
บริษัทได้ทำสัญญาซื้อขายก๊าซธรรมชาติระยะยาวกับ บมจ. ปตท. เมื่อวันที่ 1 ตุลาคม 2541
อายุสัญญา 21 ปี นับจากวันที่ 14 เมษายน 2542
ซึ่งเป็นวันแรกที่บริษัทได้เริ่มดำเนินการใช้ประโยชน์เพื่อการค้า
สัญญาดังกล่าวสามารถต่ออายุสัญญาได้อีก 4 ปี โดยความเห็นชอบของคู่สัญญาทั้ง 2
ฝ่ายก่อนจะหมดอายุสัญญา 1 ปี

นับตั้งแต่บริษัทเริ่มดำเนินการผลิตและจำหน่ายไฟฟ้า
บริษัทไม่เคยประสบปัญหาเรื่องคุณภาพก๊าซและเรื่องปริมาณก๊าซที่ไม่เพียงพอ

2) น้ำมันดีเซล

น้ำมันดีเซลเป็นเชื้อเพลิงสำรองสำหรับผลิตไอน้ำในกรณีที่ไม่มีก๊าซธรรมชาติ
โดยบริษัทได้สำรองน้ำมันดีเซลไว้ให้เพียงพอกับการเดินเครื่องเต็มกำลังการผลิตไอน้ำสำหรับจำหน่ายให้ลูกค้าได้อย่างต่อเนื่อง
ทั้งนี้ น้ำมันดีเซลจะถูกขนส่งมายังบริษัทโดยรถบรรทุกน้ำมัน

นับตั้งแต่บริษัทเริ่มดำเนินการผลิตและจำหน่ายไฟฟ้า
บริษัทไม่เคยประสบปัญหาการหยุดชะงักของการจัดส่ง ก๊าซธรรมชาติ
จึงมีการใช้น้ำมันดีเซลสำหรับการทดสอบความพร้อมของหม้อน้ำสำรองเท่านั้น

3) น้ำ

น้ำที่ใช้ในโรงไฟฟ้าของบริษัทซื้อมาจาก บริษัท จัดการและพัฒนาทรัพยากรน้ำภาคตะวันออก จำกัด
(มหาชน) โดยทำเป็นสัญญาซื้อขายน้ำดิบเมื่อวันที่ 5 มีนาคม 2541 สัญญามีอายุ 25
ปีนับตั้งแต่วันที่บริษัทก่อสร้างทางแยกจ่ายน้ำ แล้วเสร็จสมบูรณ์
บริษัทยังมีแหล่งน้ำดิบสำรองเพื่อใช้ในกรณีฉุกเฉินอีกแหล่งหนึ่งคือน้ำในอ่างเก็บน้ำภายในเขตสวนอุตสาหกรรมเครือสหพัฒน์-ศรีราชา
จังหวัดชลบุรี ซึ่งมีขนาดความจุของอ่างเก็บน้ำทั้งสิ้นเท่ากับ 120,000 ลูกบาศก์เมตร และในปี
2549 บริษัทฯ ได้ลงทุนก่อสร้างบ่อรับน้ำขนาดความจุ 2,000 ลูกบาศก์เมตร ในพื้นที่ของบริษัท

4) สารเคมี

สารเคมีที่ใช้ในโรงไฟฟ้าพลังความร้อนร่วมของบริษัทเป็นสารเคมีสำหรับปรับปรุงคุณภาพน้ำ
เพื่อใช้ในการผลิตน้ำเลี้ยงหม้อน้ำ (Demineralized Water)
โดยสารเคมีทั้งหมดสามารถจัดหาได้จากผู้ผลิตภายในประเทศ

ทั้งนี้ บริษัทไม่มีความเกี่ยวโยงกันกับผู้จัดส่งวัตถุดิบทุกประเภท
ยกเว้นกรณีการซื้อน้ำดิบจากอ่างเก็บน้ำในสวนอุตสาหกรรมซึ่งเป็นการซื้อขายกับ บมจ.
สหพัฒนาอินเตอร์โฮลดิ้ง ซึ่งมีความเกี่ยวข้องกัน

การปฏิบัติการเดินเครื่องและบำรุงรักษา

บริษัทได้ต่ออายุสัญญาว่าจ้าง บริษัท ออปอเรชั่นนอล เอ็นเนอร์ยี่ กรุ๊ป จำกัด
เป็นผู้รับผิดชอบดำเนินการการปฏิบัติการเดินเครื่องและบำรุงรักษาโรงไฟฟ้า, ระบบสายส่ง
และระบบท่อของบริษัท ตามอายุสัญญาการปฏิบัติการเดินเครื่องและบำรุงรักษาโรงไฟฟ้า
(Operational and Maintenance Agreement) ซึ่งสิ้นสุดในวันที่ 31 ธันวาคม 2554

บริษัท ออปอเรชั่นนอล เอ็นเนอร์ยี่ กรุ๊ป จำกัด
มีผู้บริหารและพนักงานที่มีความเชี่ยวชาญและประสบการณ์ในการบริหารโรงไฟฟ้าทั้งในประเทศและในภูมิภาค
อาทิ อินเดีย ฟิลิปปินส์ ไต้หวัน เป็นต้น
จึงสามารถนำประสบการณ์ในการบริหารโรงไฟฟ้าหลายแห่งมาช่วยพัฒนาให้การปฏิบัติการเดินเครื่องและบำรุงรักษาโรงไฟฟ้าเป็นไปอย่างมีประสิทธิภาพ
รวมไปถึงการลดต้นทุนในการดำเนินการต่างๆ
และในกรณีที่มีการลาออกของบุคลากรที่รับผิดชอบในการปฏิบัติการ
ก็สามารถส่งบุคลากรซึ่งมีความเชี่ยวชาญมาปฏิบัติการทดแทนได้ทันที

มาตรการรองรับในกรณีที่โรงไฟฟ้าประสบปัญหาทางด้านการผลิต

ในกรณีที่บริษัทไม่สามารถส่งมอบไฟฟ้าให้โรงงานในสวนอุตสาหกรรมเครือสหพัฒน์-ศรีราชาได้
ไม่ว่าจะด้วยเหตุผลว่าเครื่องจักรที่บริษัทใช้ในการผลิต
อยู่ในระหว่างการปิดเพื่อซ่อมบำรุงหรือประสบกับปัญหาในการผลิต บริษัทจะรับไฟฟ้าจาก กฟภ.
มาจ่ายต่อให้กับลูกค้าได้ทันที
นอกจากนี้บริษัทได้มีการทำสัญญาเช่าเครื่องจักรสำรองสำหรับใช้ทดแทนเครื่องจักรที่ต้องถอดออกเพื่อทำการซ่อมบำรุง

การจัดการด้านสิ่งแวดล้อมของโรงไฟฟ้าของบริษัท

บริษัทมีการแต่งตั้งคณะทำงานตรวจติดตามคุณภาพสิ่งแวดล้อมอย่างต่อเนื่อง รวมทั้งว่าจ้างบริษัท
อีสเทิร์น ไทยคอนซัลติ้ง 1992 จำกัด
จัดทำรายงานการปฏิบัติตามมาตรการลดผลกระทบและติดตามตรวจสอบคุณภาพสิ่งแวดล้อมนำเสนอต่อสำนักงานนโยบายและแผนทรัพยากรธรรมชาติและสิ่งแวดล้อม
กรมโรงงานอุตสาหกรรม และสำนักงานอุตสาหกรรม จังหวัดชลบุรี เป็นประจำทุก 6 เดือน
ทำให้คุณภาพสิ่งแวดล้อมในด้านต่างๆ อันประกอบด้วย คุณภาพอากาศ ระดับเสียงในบรรยากาศ
และคุณภาพน้ำทิ้ง อยู่ในเกณฑ์ดีกว่าที่มาตรฐานกำหนด
และยังได้รับการรับรองระบบการจัดการสิ่งแวดล้อมตามมาตรฐาน ISO 14001
มาอย่างต่อเนื่องตั้งแต่ปีพ.ศ. 2545 จนถึงปัจจุบัน โดยบริษัทผ่านการตรวจประเมิน เมื่อ 8-10
ตุลาคม 2551 และได้รับการต่ออายุการรับรองระบบการจัดการสิ่งแวดล้อมตามมาตรฐาน ISO
14001:2004 จากสถาบันรับรองมาตรฐานไอเอสโอ (MASCI) เมื่อ 25 พฤศจิกายน 2551
ซึ่งไม่พบปัญหาความไม่สอดคล้องใดๆ และข้อบกพร่องอื่นในระบบ
ด้วยความมุ่งมั่นในการควบคุมและลดผลกระทบต่อสิ่งแวดล้อมอย่างต่อเนื่อง
บริษัทจึงได้รับรางวัลสถานประกอบการที่ปฏิบัติตามมาตรการในรายงานการวิเคราะห์ผลกระทบต่อสิ่งแวดล้อม
และมีการจัดการสภาพแวดล้อมดีเด่นประจำปี 2550 และ 2551 ประเภทโครงการพลังงาน
จากสำนักงานนโยบายและแผนทรัพยากรธรรมชาติและสิ่งแวดล้อม
กระทรวงทรัพยากรธรรมชาติและสิ่งแวดล้อม ติดต่อกันสองปีซ้อน
อีกทั้งได้รับเกียรติบัตรผู้ประกอบการที่ปฏิบัติตามเกณฑ์ธรรมาภิบาลสิ่งแวดล้อมประจำปี 2553
โครงการส่งเสริมธรรมาภิบาลสิ่งแวดล้อมในสถานประกอบการของกรมโรงงานอุตสาหกรรม
กระทรวงอุตสาหกรรม